

**Тауарларға декларация толтыру тәртібі туралы нұсқаулыққа өзгерістер енгізу туралы**

Еуразиялық экономикалық комиссия Алқасының 2017 жылғы 20 маусымдағы № 68 шешімі

      Кеден одағы Кеден кодексінің 180-бабы 1-тармағына сәйкес Еуразиялық экономикалық комиссия Алқасы **шешті:**

      1. Қосымшаға сәйкес Кеден одағы Комиссиясының 2010 жылғы 20 мамырдағы № 257 шешімімен бекітілген Тауарларға декларация толтыру тәртібі туралы нұсқаулыққа өзгерістер енгізілсін.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

      Өзгерістердің 3-тармағында көзделген ережелер (осы Шешімге қосымша) 2017 жылғы 1 қаңтардан бастап туындайтын құқықтық қатынастарда қолданылады.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

|  |  |
| --- | --- |
|  | Еуразиялық экономикалық комиссия Алқасының 2017 жылғы 20 маусымдағы № 68 шешіміне ҚОСЫМША |

**Тауарларға декларация толтыру тәртібі туралы нұсқаулыққа енгізілетін**  
**ӨЗГЕРІСТЕР**

      1. 15-тармақтың 45-тармақшасында:

      а) төртінші абзацта (кестеден кейін) "Қазақстан Республикасының салық заңнамасына сәйкес белгіленген валюта курсы бойынша қайта есептелген ұлттық валютада," деген сөздер алып тасталсын;

      б) бесінші абзацта (кестеден кейін) "\*EURO" сөзі алып тасталсын;

      в) тоғызыншы абзац (кестеден кейін) алып тасталсын;

      г) жиырма жетінші абзацта (кестеден кейін) "және Қазақстан Республикасында" деген сөздер алып тасталсын;

      д) жиырма сегізінші абзац (кестеден кейін) "Беларусь Республикасында," деген сөздерден кейін "Қазақстан Республикасында," деген сөздермен толықтырылсын.

      2. Жиырма төртінші абзацтың 18-тармағының 2-тармақшасының мәтіні бойына (кестеден кейін) тиісті септіктегі "алушы" деген сөз тиісті септіктегі "жөнелтуші" деген сөзбен ауыстырылсын.

      3. 25-тармақтың 4-тармақшасында:

      а) он екінші абзац мынадай редакцияда жазылсын:

      "Графа толтырылмайды:";

      б) он үшінші абзацта "дайындалған" деген сөз "Армения Республикасында, Беларусь Республикасында және Ресей Федерациясында дайындалған тауарларды декларациялау кезінде" деген сөздермен ауыстырылсын;

      в) он төртінші абзацта "дайындалған" деген сөз "Ресей Федерациясында дайындалған тауарларды декларациялау кезінде" деген сөздермен ауыстырылсын.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК